ApstiprinātS  
AS “Daugavpils satiksme” Iepirkuma komisijas  
2022.gada 27.septembra sēdē, prot.Nr.3

Iepirkums **“AS “Daugavpils satiksme” autobusu brīvprātīgā (KASKO) apdrošināšana**”

identifikācijas numurs ASDS/2022/45

**ATBILDES UZ UZDOTAJIEM JAUTĀJUMIEM NR.1**

**Jautājums Nr. 1:**

Vai autobusi ir aprīkoti ar kādām papildus sekošanas sistēmām, piem. GPS?

**Atbilde uz jautājumu Nr.1:**

Jā, visi autobusi ir aprīkoti ar izsekošanas sistēmu GPS.

**Jautājums Nr. 2:**

Vai uzņēmuma vadība vai atbildīgā persona par Transportu zina par šoferu izraisītiem negadījumiem? Kā šī informācija tiek iegūta/saņemta?

**Atbilde uz jautājumu Nr.2:**

Jā, informācija par šoferu izraisītiem ceļu satiksmes negadījumiem tiek iegūta/saņemta no kapitālsabiedrības dispečera, paša šofera vai atsevišķos gadījumos no policijas.

**Jautājums Nr. 3:**

Vai tiek analizēti negadījumi (kādi iekšējās sapulces ar vadītājiem tumi.) cik bieži? Ja nekas tāds nenotiek tad vai ir plānots ieviest?

**Atbilde uz jautājumu Nr.3:**

Jā, pēc katra ceļu satiksmes negadījumā tiek sasauktas iekšējās sapulces situācijas noskaidrošanai.

**Jautājums Nr. 4:**

Vai vadītājiem ir kāda veida sods par negadījumu izraisīšanu (kāds?) vai kāds papildus bonuss, ja negadījumi netiek izraisīti (kāds?)

**Atbilde uz jautājumu Nr.4:**

No kapitālsabiedrības puses tiek piemēroti nemateriāli sodi vai bonusi (rājiens, piezīme, atzinības izteikšana u.c.). Materiāli sodi šoferiem par negadījumu izraisīšanu tiek uzlikti administratīvā procesa ietvaros pamatojoties uz valsts policijas lēmumiem.

**Jautājums Nr. 5:**

Vai uzņēmums ir nodrošināts ar šoferiem ar stāžu vismaz kādus 5 gadi? Kāds ir vidējais šoferu stāžs uzņēmumā? Vai arī tiek meklēti un kur tiek meklēti jauni šoferi?

**Atbilde uz jautājumu Nr.5:**

Kapitālsabiedrībā strādā šoferi ar dažādiem darba stāžiem. Vidējais šoferu darba stāžs - 20 gadi. Jauni šoferi tiek meklēti ar Nodarbinātības valsts aģentūras starpniecību (izvietojot sludinājumu portālā).

**Jautājums Nr. 6:**

Kādiem šoferiem ir/tiks piešķirti šie jaunie autobusi?

**Atbilde uz jautājumu Nr.6:**

Jauni autobusi tiek piešķirti šoferiem pamatojoties uz garāžas vadītāja lēmumu ņemot vērā darba kvalitāti (kvalifikāciju).

**Jautājums Nr. 7:**

Kur un kādā (slēgta, apsargājama utt.) teritorijā tiek glabāti autobusi nakts laikā?

**Atbilde uz jautājumu Nr.7:**

Autobusi tiek glabāti teritorijā (nav slēgta), kas nodrošināta ar videonovērošanu, kā arī tur diennakts režīmā atrodas kapitālsabiedrības darbinieks (dežurējošais mehāniķis).

**Jautājums Nr. 8:**

Kāds ir intervāls (attālums) starp novietotiem autobusiem, metros? Vai ir kāds dokuments, kas to reglamentē un, kur tiek noteikts minimālais attālums?

**Atbilde uz jautājumu Nr.8:**

Intervāls (attālums) starp novietotiem autobusiem, apmēram 0,5-1 metrs.

**Jautājums Nr. 9:**

Kur plānots veikt autobusu remontus? Lūdzu atsevišķi norādīt par skārdnieka, krāsošanas darbiem un par stiklojuma, konkrēti bojāta vējstikla nomaiņu? Vai ir zināmi piem. vējstikla detaļa+tā nomaiņas izmaksas?

**Atbilde uz jautājumu Nr.9:**

Garantijas laikā autobusi tiks remontēti Scania dīlera centrā pēc dīlera izcenojumiem. Vējstikla nomaiņas izmaksas (detaļa + darbs) garantijas laikā sastādīs apmēram EUR 2800.00.

**Jautājums Nr. 10:**

Lūgums, detalizētāku skaidrojumu (cēloņi, iemesli utt.) par sniegto zaudējumu statistikas info => "esot bijušas 10-12 avārijas, kur 6-7 vainīgi viņu šoferi"

**Atbilde uz jautājumu Nr.10:**

Detalizētāka informācija par avārijas cēloņiem un iemesliem ir kapitālsabiedrības konfidenciālā informācija.

**Jautājums Nr. 11:**

Lūdzu norādiet paredzamo līgumsummu – maksimālo apdrošināšanas prēmiju (EUR) šī iepirkuma ietvaros.

**Atbilde uz jautājumu Nr.11:**

Iepirkuma komisija informē, ka paredzamā iepirkuma līgumcena sastāda EUR 60000.00. Vēršam Jūsu uzmanību, ka normatīvo aktu prasības neaizliedz pretendentam iesniegt piedāvājumu, kura līgumcena pārsniedz iepirkuma paredzamo līgumcenu.

Iepirkuma komisija